# Ahola (Posio)

### Wikipedia

Ahola on Posion kunnan keskustaajama. Se syntyi vähitellen 1900-luvun kuluessa Rovaniemi-Kuusamo-maantien varteen, Kitkan vesistöön kuuluvan Posiojärven itärannalle. Posion kirkonkylä jäi kolmisen kilometriä Aholasta lounaaseen,Taivalkosken suuntaan.

Aholasta on matkaa Rovaniemelle 132 kilometriä ja Kuusamon keskustaan 59 kilometriä. Ahola sai nimensä Aholan talon ja suvun perusteella. Sukunimenä Ahola on kylässä edelleen yleinen.

Aholassa sijaitsevat päivittäistavara- ja erikoisliikkeiden lisäksi muiden muassa kunnanvirasto, terveyskeskus, lukio, yläkoulu, kirjasto, urheilukenttä, seurakuntatalo ja Pentik Oy:n keramiikkatehdas. Aholan taajamarakenne on hajanainen. Keskeisellä alueella asuin- ja palvelurakennusten välillä on vielä viljelyskäytössäkin säilynyttä maata, jossa porot usein alkutalvesta laiduntavat. Lännempänä Rovaniementien varressa sijaitseva Ahosenniemen 1980-luvulla syntynyt asuma-alue liittyy kiinteästi Aholaan, joskin välissä on kapea järvensalmi.

| Tämä Lappiin liittyvä artikkeli on tynkä. Voit auttaa Wikipediaa laajentamalla artikkelia.

Haettu osoitteesta http://fi.wikipedia.org../../../a/h/o/Ahola_%28Posio%29_1dde.html

Luokat: Lappi-tyngät | Posion kylät

##### Views

- Artikkeli
- Keskustelu
- Nykyinen versio

##### Etsi